CINNEADH (AE) 2020/678 ÓN gCOMHAIRLE

an 18 Bealtaine 2020

maidir leis an seasamh atá le glacadh thar ceann an Aontais Eorpaigh i gComhchoiste CETA a bunaíodh faoin gComhaontú Cuimsitheach Eacnamaíoch agus Trádála (CETA) idir Ceanada, de pháirt, agus an tAontas Eorpach agus a Bhallstáit, den pháirt eile, a mhéid a bhaineann le cinneadh a ghlacadh lena leagtar amach na hábhair riaracháin agus eagraíochtúla a bhaineann le feidhmiú an Bhinse Achomhairc

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4), in éineacht le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Le Cinneadh (AE) 2017/37 ón gComhairle (1), déantar foráil maidir le síniú, thar ceann an Aontais Eorpaigh, an Chomhaontaithe Chuimsithigh Eacnamaíoch agus Trádála (CETA) idir Ceanada, de pháirt, agus an tAontas Eorpach agus a Bhallstáit, den pháirt eile (2) (“an Comhaontú”). Síníodh an Comhaontú an 30 Deireadh Fómhair 2016.

(2) Le Cinneadh (AE) 2017/38 ón gComhairle (3), déantar foráil maidir le codanna den Chomhaontú a chur i bhfeidhm go sealadach, lena n-áirítear bunú Chomhchoiste CETA. Tá an Comhaontú á chur i bhfeidhm go sealadach ón 21 Meán Fómhair 2017 i leith.

(3) De bhun Airteagal 26.3.1 den Chomhaontú, tá sé de chumhacht ag Comhchoiste CETA, chun cuspóirí an Chomhaontaithe a bhaint amach, cinntí a dhéanamh maidir leis na hábhair uile nuair a fhoráiltear amhlaidh leis an gComhaontú.

(4) De bhun Airteagal 26.3.2 den Chomhaontú, tá na cinntí a dhéanfaidh Comhchoiste CETA le bheith ina gceangal ar na Páirtithe, faoi réir aon cheanglais agus nósanna imeachta inmheánacha is gá a thabhairt chun críche, agus tá na cinntí sin le cur chun feidhme ag na Páirtithe.

(5) I gcomhréir le hAirteagal 8.28.7 den Chomhaontú, tá cinneadh le glacadh ag Comhchoiste CETA ina leagfar amach na hábhair riaracháin agus eagraíochtúla a bhaineann le feidhmiú an Bhinse Achomhairc.

(6) Is iomchuí, dá bhrí sin, an seasamh atá le glacadh thar ceann an Aontais i gComhchoiste CETA a bhunú ar bhonn an dréachtchinnidh ó Chomhchoiste CETA maidir leis an mBinse Achomhairc chun cur chun feidhme éifeachtach an Chomhaontaithe a áirithiú,

TAR ÉIS AN CINNEADH SEO A GHLACADH:

Airteagal 1 Is ar an dréachtchinneadh ó Chomhchoiste CETA a bhunófar an seasamh atá le glacadh thar ceann an Aontais Eorpaigh i gComhchoiste CETA (4) maidir le cinneadh a ghlacadh lena leagtar amach na hábhair riaracháin agus eagraíochtúla a bhaineann le feidhmiú an Bhinse Achomhairc.

Airteagal 2 Tiocfaidh an Cinneadh seo i bhfeidhm ar dháta theacht i bhfeidhm an Chomhaontaithe.

Arna dhéanamh sa Bhruiséil, 18 Bealtaine 2020. Thar ceann na Comhairle An tUachtarán G. GRLIĆ RADMAN

(1) Cinneadh (AE) 2017/37 ón gComhairle an 28 Deireadh Fómhair 2016 maidir le síniú, thar ceann an Aontais Eorpaigh, an Chomhaontaithe Chuimsithigh Eacnamaíoch agus Trádála (CETA) idir Ceanada, de pháirt, agus an tAontas Eorpach agus a Bhallstáit, den pháirt eile (IO L 11, 14.1.2017, lch. 1).

(2) IO L 11, 14.1.2017, lch. 23.

(3) Cinneadh (AE) 2017/38 ón gComhairle an 28 Deireadh Fómhair 2016 maidir le cur i bhfeidhm sealadach an Chomhaontaithe Chuimsithigh Eacnamaíoch agus Trádála (CETA) idir Ceanada, de pháirt, agus an tAontas Eorpach agus a Bhallstáit, den pháirt eile (IO L 11, 14.1.2017, lch. 1080).

(4) Féach doiciméad ST 6964/20 ar http://register.consilium.europa.eu.